ถกคืนเงินเซส ความเห็นแตก ยังไร้ข้อสรุป
เคาะเกณฑ์คืนเงินธรรมเนียมส่งออกยางไร้ข้อสรุป กฤษฎีกาเกษตรฯ ความเห็นแตก
18 ส.ค. 2554

เคาะเกณฑ์คืนเงินธรรมเนียมส่งออกยางไร้ข้อสรุป กฤษฎีกาเกษตรฯ ความเห็นแตก
กระทรวงเกษตรและสหกรณ์ แจ้งว่า ขณะนี้การคืนเงินค่าธรรมเนียมการส่งออกยางพารา (เงินเซส) ให้กับผู้ประกอบการส่งออกยางพารามติคณะรัฐมนตรี 3 ส.ค. 2553 ยังไม่มีความคืบหน้าเนื่องจากกระทรวงเกษตรฯ ยังเห็นไม่ตรงกันกับกฤษฎีกาในเรื่องหลักเกณฑ์การคืนเงิน
ภายหลังที่คณะรัฐมนตรีเมื่อวันที่ 26 เม.ย.2554 ได้มีมติเห็นชอบในหลักการให้มีการทบทวนการนำหนดอัตราการจัดเก็บเงินสงเคราะห์ ตามพรบ.กองทุนสงเคราะห์การทำสวนยาง ตามมติครม. 3ส.ค. 2553 ททประเด็นที่ยังมีการถกเถียงในเรื่องจะระทรวงเกษตรฯไปหารือร่วมกับคณะกรรมการกฤษฎีกาและหน่วยงานที่เกี่ยวข้อง เพื่อดำเนินการปรับปรุงประกาศกระทรวงเกษตรฯ ในเรื่องการคืนเงินสงเคราะห์ฯ ให้แล้วเสร็จโดยเร็วและด่วนที่สุด 
“ในเรื่องนี้เป็นเรื่องที่มีปัญหารายละเอียดว่ายึดถือเอาหลักฐานที่เชื่อถือได้ที่สุดหรือเอาตามพยานเอกสารที่มี เพราะหากยึดเอาตามหลักฐานที่เชื่อถือได้ที่สุดก็คือราคาซื้อขายยางเอฟโอบี
กรณียึดตามพยานหลักฐานก็การตั้งข้อสังเกตไว้ว่า ถ้าบริษัทใดมีบริษัทลูกหรือมีนอมินีสามารถสร้างหลักฐานเท็จได้ จึงเป็นเรื่องที่ต้องหาความชัดเจนให้ได้ว่าควรจะยึดหลักฐานในข้อใด
อย่างไรก็ตาม มติ ครม.เดิมให้ใช้หลักฐานการซื้อขายยางพาราล่วงหน้าเป็นเกณฑ์การพิจารณา จนต่อมาให้พิจารณาสต๊อกประกอบ แต่เมื่อมีการร้องเรียนจึงต้องเสนอให้ทบทวนมติและหลักเกณฑ์การคืนเงินใหม่
ทั้งนี้ เมื่อหลักเกณฑ์ใหม่ออกมาผลการพิจารณาการคืนเงินเดิมที่ดำเนินการไว้ก็ต้องยกเลิกทั้งหมดและเริ่มนับหนึ่งใหม่ ซึ่งอาจมีการยกเลิกมติ ครม.ทั้งหมดไปใช้กระบวนการทางศาลแทน